גם בתחום האוכל רודוס מגוונת מאוד ומציעה עושר של טעמים וחוויות קולינריות. האוכל היווני מטבעו עשיר בדגים, ירקות ושמן זית, אבל יש גם מבחר למי שמרגיש יותר בבית עם המבורגר או פסטה וכמובן, בתור אי תיירותי – יש שפע של מקומות ידידותיים לילדים, גם מבחינת השירות וגם מבחינת התפריט. המלצה: אל תפספסו את הסעודות העשירות והאותנטיות של הטברנות המקומיות.
אפשר למצוא ברודוס טברנה בכל מקום ורובן יהיו ותיקות, טעימות, אותנטיות או הכל ביחד. ובכל זאת, יש כמה המלצות מיוחדות: באלקסיס טברנה (Alexis Taverna) אשר בעיר העתיקה מגישים דגים טריים ישר מהנמל, לצד ירקות שבלעי המקום מגדלים אורגאנית בחצר המסעדה.
טעים כמו שזה נשמע.ה-Aegean Shore במזרח האי, המנוהלת על ידי שתי אחיות גם מציעה פירות ים טריים, פרי דיג של אותו היום וגם מאפים טריים והכל למראה הנוף היפיפה למפרץ הראקי (Haraki) עוצר הנשימה. גם קיאופיה היא מסעדה יוונית מסורתית – יש יאמרו מהטובות בעולם. הארוחות בקיאופיה, הממוקמת בבניין נאה בעיר העתיקה, נמשכות שעות, לאחר שאופים אותן ארוכות בכלי חרס בטמפרטורה גבוהה מאוד.
באגף המסעדות שמציעות גם מנות ומרחב לילדים – Billy’s Place היא מהנעימות יותר. בר המסעדה ממוקם בכפר תולוס (Tholos) ומגיש מנות יווניות טובות לצד פסטה והמבורגר. גם הKnights of Olde, על אף השם הדרמטי, מציע ארוחות בשרים דשנות לצד הדגים והממולאים היווניים והילדים יכולים להתרוצץ בחצר, בה אפשר גם לסעוד בנועם. מתאים גם לקבוצות גדולות ובערבים יש במסעדה הופעות חיות. ב- Restaurant Agalma מציעים תפריט מגוון לכל המשפחה – וקוקטיילים מוצלחים להורים. המסעדה נמצאת בעיר רודוס ופתוחה החל מהצהריים.
מלנוס (Melenos) שנמצאת בלינדוס מפוארת ומציעה תפריט אנין ומרשים – ממוקמת במלון מלנוס. המחירים גבוהים ומוצדקים והנוף מגג המסעדה עוצר נשימה. תמאם רודוס, (Tamam Rhodes) היא אחת המסעדות המפורסמות באי ומהטובות יותר. תמאם נמצאת בעיר רודוס ומגישה אוכל יווני מעולה. את המסעדה הקטנה מנהלת משפחה שמסורה למסעדה. עוד בלינדוס – מסעדת Mavrikos הפועלת כבר 70 שנה ומגישה מנות יווניות יוצאות דופן ומופלאות: דגים ברוטב מתור, תבשילי בשר עם פירות ועוד. גם מאווריקוס הותיקה היא עסק משפחתי והדבר ניכר באווירה האינטימית והחמה במקום.
הגרסה הרודיאנית לפלאפל היא אייגיאן פיש (Aegean Fish) – חנות דגים בעיר רודוס שמגישה דגים או פירות ים מטוגנים או על גחלים, לאכול בעמידה מחוץ לחנות וללקק את האצבעות. במסעדה הביתית קוסטס ואלנה (Kostas and Elena) שלחוף הים בהרקאי (Haraki) תמצאו אוכל מקומו טעים, לא יקר ואווירה תוססת ועליזה. המסעדה פופולרית למדי גם בקרב הרודיאנים, אז שווה להגיע מוקדם או להזמין מקומות. לא במפתיע, יש תרבות פיצה מפותחת ברודוס ושפע של פיצריות איכותיות שמנוהלות על ידי איטלקים. פיצה נאפולי באיקסיה היא דוגמה מצויינת לזה – הפיצה המצויינת נאפית ממיטב חומרי הגלם ואפשר למצוא בתפריט גם מגוון מנות מקומיות, הכל בתמורה למחיר לא גבוה.
שומרי המסורת יתקשו למצוא אוכל כשר ברודוס – האי ידוע בעושר פירות הים שלו ואין מסעדה אחת כשרה בכל האי. אוכלי כשר יצטרכו לפתח חיבה זמנית לירקות ולחם או לדאוג מראש למנות כשרות מהארץ – טיולים מאורגנים רבים דואגים להסעדה כשרה.